Delhi Coronavirus News Update: दिल्ली में काबू में कोरोना, 60 फीसद से ज्यादा मरीज हुए ठीक
Delhi Coronavirus News Update दिल्ली सरकार के लिए भी राहत की खबर है कि दिल्ली में कोरोना से ठीक वालों की संख्या 60 फीसद से ज्यादा है।
नई दिल्ली, जेएनएन। Delhi Coronavirus News Update: राजधानी दिल्ली में कोरोना वायरस संक्रमण के बढ़ते मामलों के बीच राहत की खबर यह है कि ठीक होने वाले मरीजों की संख्या में तेजी से इजाफा हो रहा है। दिल्ली सरकार के स्वास्थ्य मंत्रालय के आंकड़े बताते हैं कि कोरोना वायरस संक्रमण के कुल मामले 73,780 हो गए हैं, लेकिन 44,765 मरीज ठीक भी हो चुके हैं। उधर, चिंता की बात यह है कि जुलाई तक इसके और बढ़ने की आशंका जताई गई है। बावजूद इसके दिल्ली सरकार के लिए भी राहत की खबर है कि दिल्ली में कोरोना से ठीक वालों की संख्या 60 फीसद से ज्यादा है।
दिल्ली में हालात काबू में
दिल्ली में फिलहाल 26,586 सक्रिय मरीज हैं, जो अस्पतालों के साथ होम क्वारंटाइन में उपचाराधीन हैं। इनमें से 6241 मरीज अस्पतालों में भर्ती किए गए हैं। वहीं कोविड हेल्थ सेंटर में 211 व कोविड केयर सेंटर में 1585 मरीज भर्ती हैं। 15,159 मरीजों का घर में इलाज मौजूदा समय में 15,159 मरीज होम आइसोलेशन में हैं। दिल्ली में अब तक कुल 4 लाख 38 हजार 12 सैंपलों की जांच की गई है। इसमें से 17,350 सैंपल की जांच पिछले 24 घंटे में हुई है।
स्वास्थ्य विभाग के मुताबिक, दिल्ली में जून के दूसरे सप्ताह में सबसे अधिक मामले सामने आए थे, जबकि 15 जून के बाद ये आंकड़े काफी हद तक कम हुए हैं। 21 जून को दिल्ली में संक्रमण के 59,746 मामले थे और इसमें सक्रिय मामलों की संख्या सिर्फ 24, 558 थी। इस बीच 15-21 जून के बीच अब तक के सबसे ज्यादा 17, 190 मरीज ठीक हुए हैं। दिल्ली का रिकवरी रेट भी बढ़कर राष्ट्रीय दर के बराबर 55 फीसद हो गया। वर्तमान में अब आलम यह है कि दिल्ली में कोरोना के 60 फीसद से अधिक मरीज ठीक हो चुके हैं।
खाली बेड्स की संख्या में हुआ इजाफा
दिल्ली में कुल बेड्स की संख्या करीब छह हजार के आसपास रही है, जिन्हें मरीजों के लिए इस्तेमाल किया गया।फिलहाल कोरोना वायरस संक्रमण के रोजाना 3000 से 3500 मामले सामने आ रहे हैं, लेकिन ज्यादातर लोगों को अस्पतालों की जरूरत नहीं पड़ रही है। इसके पीछे वजह यह है कि ज्यादातर लोगों को हल्का कोरोना हो रहा है, जो होम क्वारंटाइन के लिए जरिये अपने आप ठीक हो जाता है।
आंकड़े बताते हैं कि जहां जून के पहले सप्ताह की तुलना में तीसरे हफ्ते तक आधे मरीजों को अस्पताल में भर्ती करने की जरूरत पड़ रही थी। 1 जून से 7 जून के बीच 1,664 लोगों को अस्पताल में भर्ती किया गया, जबकि 15-21 जून के बीच 735 बिस्तर की ही आवश्यकता पड़ी है। पहले जहां हर हफ्ते में 215 बेड भर रहे थे, वहीं जून के पहले दो हफ्तों में 171 हुए। अब ये 15-21 जून के बीच 105 हो गए हैं। पिछले हफ्ते में दिल्ली में खाली बेड्स की संख्या बढ़कर 2913 हो गई है। ऐसे में इसे प्रतिशत में देखा जाए तो वर्तमान समय में दिल्ली में 51 फीसद बेड खाली हो गए हैं।
मौतों में भी आई थोड़ी कमी
एक ओर जहां कोरोना वायरस संक्रमण के मामलों में इजाफा हो रहा, लेकिन कोरोना वायरस से मौतों में पिछले हफ्ते में कमी आई है। 8-14 जून के बीच जहां 515 मौतें हुई थीं, तो 15-21 जून के बीच 504 लोगों की मौत हुई है।
टेस्टिंग बढ़ी
पिछले हफ्तों की तुलना में इसे 51 फीसद तक बढ़ा दिया गया है। 8-14 जून के बीच 38,947 जांचें हुईं वहीं 15-21 जून के बीच जांचों की संख्या बढ़कर 79,442 हो गईं। इसी कड़ी में शनिवार से सिरोलॉजिकल सर्वे शुरू किया जा रहा है।
कोरोना के चलते दिल्ली-NCR में बदले परिवहन के तौर-तरीके, पढ़िए- अध्ययन की बड़ी बातें
- # new-delhi-city-common-man-issues
- # news
- # state
- # Coronavirus : COVID 19
- # Coronavirus disease
- # Coronavirus case in delhi
- # Arvind Kejriwal
- # Delhi govt
- # कोरोना वायरस
- # दिल्ली न्यूज
- # हिंदी न्यूज
- # new-delhi-city-common-man-issues
- # Delhi CommonManIssues
- # HPCommonManIssues
- # delhi top
- # News
- # National News
- # Delhi news
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva eng_Latn eng_Latn eng_Latn eng_Latn eng_Latn eng_Latn afr_Latn mri_Latn bho_Deva bho_Deva bho_Deva eng_Latn eng_Latn eng_Latn eng_Latn eng_Latn eng_Latn eng_Latn